Lav et referat af nedenstående tekst:

Tekst:
Lige nu er det uvist, om de tekniske problemer vil få konsekvenser for Kongehusets sommertogt. Søndag formiddag har Kongeskibet Dannebrog oplevet tekniske problemer, og det er netop ankommet til Frederikshavn, hvor det skal repareres. Det bekræfter Kongehusets kommunikationsafdeling. Men allerede på onsdag skal Kongeskibet sejle mod Færøerne, hvor det er planlagt til at være en række dage. - Dronningens planlagte besøg til Færøerne gennemføres fortsat, siger Kongehusets kommunikationsafdeling. De tekniske problemer opstod cirka 60 sømil vest for Hirtshals oplevede Kongeskibet Dannebrog, og hvad de problemer vil betyde for sommertogtet, kan Kongehusets kommunikationsafdeling formentligt svare på senere på dagen. Forsvarskommandoens pressevagt Karen Dahlen fortæller, at skibet mistede motorkraft, og nu skal det fikses i den nordjyske by, hvor skibet har base på Flådestationen i Frederikshavn, når det ikke sejler for kongehuset. - Det tekniske uheld skete i roligt vejr, og der er ikke nogen, der er kommet noget til, siger Karen Dahlen. Der var ikke nogen kongelige med ombord på Kongehuset Dannebrog, der anløb i Sønderborg den 9. juli. Efter planen skal kongeskibet sejle til Færøerne og Grønland inden for den nærmeste fremtid. På Kongehusets hjemmeside står der, at Hendes Majestæt Dronningen aflægger officielt besøg i Grønland i dagene 24. juli til 5. august 2021. Turen indledes i Østgrønland med besøg i Tasiilaq. Herefter går turen til Nordgrønland med besøg på Station Nord, Pituffik og i Qaanaaq. Sidste del af turen foregår i Vestgrønland med besøg i Ilulissat, Nuuk, Qaqortoq samt Narsaq. Denne del af turen vil foregå ombord på Kongeskibet Dannebrog i perioden 1.-5. august, startende i Nuuk. Der er også planlagt en tur til det nordjyske i forbindelse med det royale sommertogt, da Dronningen efter planen besøger Thisted den 30. august.

Referat:
På grund af tekniske problemer har Kongeskibet Dannebrog i dag sat kursen mod Frederikshavn, hvor det skal repareres for at kunne sejle videre.